**«Берешек сомасы туралы хабарламалардың және касса бойынша шығыс операцияларын тоқтата тұру туралы мемлекеттік кірістер органы өкімдерінің нысандарын бекіту туралы» Қазақстан Республикасы Премьер-Министрінің Бірінші орынбасары – Қазақстан Республикасы Қаржы министрінің 2020 жылғы 1 сәуірдегі № 341 бұйрығына өзгерістер енгізу туралы» Қазақстан Республикасы Қаржы министрінің бұйрық жобасын қабылдаудың ықтимал қоғамдық-саяси, құқықтық, ақпараттық**

**және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол тек қана заңды тұлғаға, заңды тұлғаның құрылымдық бөлімшесіне, Қазақстан Республикасында қызметін тұрақты мекеме арқылы жүзеге асыратын бейрезидентке, дара кəсіпкерге, жеке практикамен айналысатын тұлғаға қатысты.

Жобаны қабылдау қоғамда әлеуметтік шиеленіс немесе наразылық тудырмайды. Мұны бизнес қауымдастығы, оның ішінде шағын және орта бизнес өкілдері әлеуметтік аударымдарды төлеу жөніндегі міндеттемені орындау кезіндегі уақыт пен шығындардың қысқаруына байланысты оң қабылдауы мүмкін.

Жоба бизнесті жүргізуге, әсіресе адал агенттер/төлеушілерге тең жағдай жасайды.

**2. Құқықтық салдарын бағалау:**

Жоба Қазақстан Республикасының Әлеуметтік кодексінің 256-бабының және «Міндетті әлеуметтік медициналық сақтандыру туралы» Қазақстан Республикасы Заңының 31-бабын іске асыру мақсатында әзірленген. Тиісінше, ол Конституцияға және қолданыстағы өзге де нормативтік құқықтық актілерге қайшы келмейді.

Атап айтқанда, тәуекел дәрежесіне сілтемені алып тастап, айлық есептік көрсеткіштің 6 еселенген мөлшерінен асатын сомада төленбеген жағдайда әлеуметтік төлемдер бойынша берешекті өндіріп алудың шекті мәнін белгілеу көзделуде.

**3. Ақпараттық салдарын бағалау:**

Жобаның ақпараттық салдары орташа деңгейде бағаланады, себебі бұл жоба айлық есептік көрсеткіштің 6 еселенген мөлшерінен асатын сомада төленбеген жағдайда әлеуметтік төлемдер бойынша берешекті өндіріп алудың шекті мәнін енгізуді көздейді, бұл микробизнес субъектілеріне әлеуметтік төлемдер бойынша елеусіз берешек болған кезде банктік шоттарға шектеу қоймай қызметті жүзеге асыруға мүмкіндік береді.

**4. Өзге де салдарын бағалау:**

Жоба агенттерді/төлеушілерді мемлекеттік кірістер органдарының мәжбүрлеп өндіріп алу тәсілдері мен шараларын қолданбай, әлеуметтік төлемдер бойынша берешекті дербес өтеуге ынталандыруға бағытталған.

Манызды жайт, ендігі жерде елеусіз сомадағы берешек үшін бизнестің барлық қызметі бұғатталмайтын болады.

Қысқа мерзімде техникалық ақаулар немесе жеке пайдаланушылардың жүйеге қанағаттанбауы мүмкін, бұл әзірлеушілердің техникалық қолдау қызметінен қолдауды күшейтуді талап етеді.

Ұзақ мерзімді перспективада салық берешегін мәжбүрлеп өндіріп алу бойынша тәсілдер мен шараларды қолданудың тиімділігі мен сапасы артады деп күтілуде.

**Қазақстан Республикасының**

**Қаржы министрі М. Такиев**